
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 87 

10 Φεβρουάριου 1994 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Έγκριση Προγράμματος Μεταπτυχιακών Σπουδών του 
Τμήματος Νομικής Τομέα Δημοσίου Δικαίου . 1 

Έγκριση προγράμματος Μεταπτυχιακών Σπουδών του 
Τμήματος Χημείας του Πανεπιστημίου Ιωαννίνων 2 

Έγκριση προγράμματος Μεταπτυχιακών Σπουδών του 
Τμήματος Ιστορίας και Αρχαιολογίας του Πανεπι¬ 
στημίου Κρήτης στην Ιστορία της Τέχνης. 3 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Α ριθ. Β7/33 (1) 

Έγκριση Προγράμματος Μεταπτυχιακών Σπουδών του 
Τμήματος Νομικής Τομέα Δημοσίου Δικαίου. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπδψη: 

1) Τις διατάξεις: 

α) Του άρθρου 11 παρ. 2 του Ν. 2083/1992 «Εκσυγχρο¬ 
νισμός της Ανωτάτης Εκπαίδευσης». 

β) Του άρθρου 29 του Ν. 1558/85, όπως αυτός τροπο¬ 
ποιήθηκε με το άρθρο 27 του Ν. 2081/92 (τ.Α' 154). 

2) Το γεγονός ότι από τις διατάξεις της απόφασης αυτής 
προκαλείται ετήσια δαπάνη 1.500.000 δρχ. εις βάρος του 
κρατικού προϋπολογισμού, η οποία θα καλυφθεί από τον 
προϋπολογισμό του Υπουργείου Εθνικής Παιδείας και 
θρησκευμάτων Φ.120 και ΚΑΕ 5299 με αντίστοιχη αύ¬ 
ξηση του προϋπολογισμού του Εθνικού και Καποδιστρια- 
κού Πανεπιστημίου Αθηνών, αποφασίζουμε: 

Εγκρίνουμε τη λειτουργία του Προγράμματος Μεταπτυ¬ 
χιακών Σπουδών του Τμήματος Νομικής Τομέας Δημοσίου 
Δικαίου του Εθνικού και Καποδιστριακού Πανεπιστημίου 
Αθηνών, το οποίο κατάρτισε η Γενική Συνέλευση Ειδικής 


Σύνθεσης του παραπάνω Τμήματος στη συνεδρίασή της 
κατά την 12.5.93 και ενέκρινε η Σύγκλητος Ειδικής Σύν¬ 
θεσης στη συνεδρίασή της κατά την 17.6.93 και το οποίο 
έχει ως εξής: 

Άρθρο 1 

Γ ενικές Διατάξεις 

Το Τμήμα Νομικής και ο Τομέας Δημοσίου Δικαίου ορ¬ 
γανώνουν και λειτουργούν από το ακαδημαϊκό έτος 1993- 
1994 με τις διατάξεις της απόφασης αυτής και τις διατά¬ 
ξεις των άρθρων 10 έως και 132 του Ν. 2083/1992, Με¬ 
ταπτυχιακό Πρόγραμμα Σπουδών που περιλαμβάνει Με¬ 
ταπτυχιακό Δίπλωμα Ειδίκευσης και χορήγηση Διδακτορι¬ 
κού Διπλώματος με την εκπόνηση διδακτορικής διατριβής 
στις κατευθύνσεις του Δημοσίου Δικαίου. 

Άρθρο 2 

Αντικείμενο-σκοπός 

Ο μεταπτυχιακός κύκλος σπουδών δημοσίου δικαίου 
απευθύνεται σε πτυχιούχους νομικής που ενδιαφέρονται 
να εμβαθύνουν και να εξειδικεύσουν τις γνώσεις τους στις 
κατευθύνσεις του δημοσίου δικαίου σε θεωρητικό επί¬ 
πεδο και σε επίπεδο πρακτικών εφαρμογών. 

Το μεταπτυχιακό δίπλωμα ειδίκευσης δημοσίου δικαίου 
απονέμεται μετά από επιτυχή φοίτηση τεσσάρων εξαμή¬ 
νων τα οποία περιλαμβάνουν υποχρεωτικά σεμινάρια εμ¬ 
βάθυνσης, ειδίκευσης και εφαρμογών. Το ένα σεμινάριο 
ειδίκευσης μπορεί να επιλέγεται από τους μεταπτυχια¬ 
κούς φοιτητές. 

Η παρουσίαση των θεμάτων θα έχει γενικότερο θεωρη¬ 
τικό περιεχόμενο, με έμφαση στη μεθοδολογική εμπέ¬ 
δωση, αλλά και πρακτικότερο χαρακτήρα για την εξοικεί¬ 
ωση στην εφαρμοσμένη έρευνα και στις πρακτικές εφαρ¬ 
μογές των εξεταζομένων θεμάτων. 

Οι μεταπτυχιακοί φοιτητές θα μετέχουν ενεργώς στην 
εκπαιδευτική διαδικασία με προσωπικές εργασίες, ειση¬ 
γήσεις και ερευνητικές εκθέσεις στα πλαίσια των διεθυ- 
νομένων εργασιών και σεμιναρίων. 

Η εκπαιδευτική διαδικασία θα ολοκληρώνεται με τη 
συγγραφή και υποστήριξη από τους υποψηφίους ειδικής 
διπλωματικής εργασίας. 

Όσοι επιτυγχάνουν στις εξετάσεις και στην παρουσίαση 
διπλωματικής εργασίας μπορούν να συνεχίζουν για την εκ- 

πόνηση διδακτορικής διατριβής για την οποία θα εργάζο¬ 
νται ερευνητικά και με συμμετοχή σε σεμινάρια για μια 
χρονική περίοδο κατ’ ελάχιστον έξι εξαμήνων. 

Αρθρο 3 

Επιτροπή Μεταπτυχιακών Σπουδών 

Με απόφαση του Τομέα Δημοσίου Δικαίου του Τμήμα¬ 
τος Νομικής ορίζεται Επιτροπή Μεταπτυχιακών Σπουδών, 
η οποία αποτελείται από τους διδάσκοντες στο Π.Μ.Σ. και 
έναν εκπρόσωπο των μεταπτυχιακών φοιτητών. Οι διδά¬ 
σκοντες στο Π.Μ.Σ. είναι οι επιβλέποντες σύμβουλοι με¬ 
ταπτυχιακών σπουδών για τα μαθήματα των οποίων έχουν 
την ευθύνη. 

Αρθρο 4 

Μεταπτυχιακοί τίτλοι 

Από το Π.Μ.Σ. Δημοσίου Δικαίου απονέμεται: α) Μετα¬ 
πτυχιακό Δίπλωμα Ειδίκευσης στα γνωστικά αντικείμενα 
του Δημοσίου Δικαίου και β) Διδακτορικό Δίπλωμα στα 
γνωστικά αντικείμενα του Δημοσίου Δικαίου, σύμφωνα με 
τις προϋποθέσεις που ορίζει ο νόμος και ειδικότερα ο σχε¬ 
τικός Κανονισμός Μεταπτυχιακών Σπουδών. 

Αρθρο 5 

Κατηγορίες πτυχιούχων 

Στο Π.Μ.Σ. γίνονται δεκτοί οι έχοντες πτυχίο νομικών 
επιστημών από ελληνικά πανεπιστήμια ή αντίστοιχους τί¬ 
τλους αλλοδαπής. 

Αρθρο 6 

Χρονική διάρκεια 

Η χρονική διάρκεια για την απονομή των κατά το άρθρο 
4 τίτλων ορίζεται για το μεταπτυχιακό δίπλωμα ειδίκευσης 
σε τέσσερα (4) διδακτικά εξάμηνα και για το διδακτορικό 
δίπλωμα επί πλέον σε έξι (6) κατ’ ελάχιστον εξάμηνα. Ως 
πρώτο διδακτικό εξάμηνο κάθε εκπαιδευτικής σειράς ορί¬ 
ζεται το εαρινό εξάμηνο. 

Αρθρο 7 

Αριθμός εισακτέων - επιλογή υποψηφίων 

Ο αριθμός των μεταπτυχιακών φοιτητών ορίζεται σε 30 
κατά ανώτατο όριο. Προϋποθέσεις συμμετοχής στη διαδι¬ 
κασία επιλογής είναι: α) ο βαθμός πτυχίου τουλάχιστον 
«λίαν καλώς» και βαθμός τουλάχιστον επτά (7) κατά μέσο 
όρο σε μαθήματα του Τομέα Δημοσίου Δικαίου σχετικά με 
το Π.Μ.Σ., β) η τυχόν ερευνητική δραστηριότητα του υπο¬ 
ψηφίου, γ) η επαρκής γνώση μιας τουλάχιστον από τις 
γλώσσες, αγγλική, γαλλική, γερμανική, ιταλική και δ) η επι¬ 
τυχής εξέταση σε μαθήματα δημοσίου δικαίου, όπως προ- 
βλέπεται από το νόμο. 

Αρθρο 8 

Πρόγραμμα μαθημάτων και λοιπών υποχρεώσεων 

Τα μαθήματα, τα σεμινάρια, η διδακτική και ερευνητική 
απασχόληση, οι πρακτικές ασκήσεις και οι κάθε άλλου εί¬ 
δους εκπαιδευτικές και ερευνητικές δραστηριότητες για 
την απονομή του κατά το άρθρο 4 μεταπτυχιακού διπλώ¬ 
ματος ειδίκευσης ορίζονται ως εξής: 


Α. Διδακτικό εξάμηνο 

1. Εμβάθυνση στο Συνταγματικό Δίκαιο (3 εβδομαδιαίες 
διδακτικές ώρες). 

2. Εμβάθυνση στο Διοικητικό Δίκαιο {3 εβδομαδιαίες δι¬ 
δακτικές ώρες). 

3. Μεθοδολογία έρευνας των εθνικών και αλλοδαπών 
πηγών και σύνταξης επιστημονικών εργασιών και διατρι¬ 
βών (2 εβδομαδιαίες διδακτικές ώρες). 

4. Εμβάθυνση στο Δημόσιο Οικονομικό Δίκαιο (2 εβδο¬ 
μαδιαίες διδακτικές ώρες). 

Β. Διδακτικό εξάμηνο 

1. Εμβάθυνση στο Συνταγματικό Δίκαιο (3 εβδομαδιαίες 
διδακτικές ώρες). 

2. Εμβάθυνση στο Διοικητικό Δίκαιο (3 εβδομαδιαίες δι¬ 
δακτικές ώρες). 

3. Εμβάθυνση στο Δημοσιονομικό και Φορολογικό Δί¬ 
καιο (2 εβδομαδιαίες διδακτικές ώρες). 

4. Εμβάθυνση στο Δίκαιο Κοινωνικής Ασφάλειας (2 
εβδομαδιαίες διδακτικές ώρες). 

Γ. Διδακτικό εξάμηνο 

1. Σεμινάριο ειδίκευσης Συνταγματικού Δικαίου (3 
εβδομαδιαίες διδακτικές ώρες). 

2. Σεμινάριο ειδίκευσης Διοικητικού Δικαίου (3 εβδομα¬ 
διαίες διδακτικές ώρες). 

3. Σεμινάριο ειδίκευσης Ειδικών θεμάτων Δημοσίου Δι¬ 
καίου ή Ευρωπαϊκού Δικαίου I (2 εβδομαδιαίες διδακτικές 
ώρες). 

4. Σεμινάριο ειδίκευσης Ειδικών θεμάτων Δημοσίου Δι¬ 
καίου ή Ευρωπαϊκού Δικαίου II (2 εβδομαδιαίες διδακτικές 
ώρες). 

Δ. Διδακτικό εξάμηνο 

1. Γ ενικό Σεμινάριο Δημοσίου Δικαίου (2 εβδομαδιαίες 
διδακτικές ώρες). 

2. Σύνταξη Διπλωματικής Εργασίας με την επίβλεψη 
καθηγητή ή αναπληρωτή καθηγητή και υποστήριξής της 
ενώπιον τριμελούς επιτροπής διδασκόντων. 

Η διπλωματικής εργασία γίνεται σε ένα θέμα από το 
Πρόγραμμα μαθημάτων του Π.Μ.Σ. και γενικότερα από τα 
γνωστικά αντικείμενα του Τομέα Δημοσίου Δικαίου. Από 
το αντικείμενο της διπλωματικής εργασίας χαρακτηρίζε¬ 
ται και η ειδικότερη κατεύθυνση του μεταπτυχιακού δι¬ 
πλώματος, σύμφωνα με το παρόν Π.Μ.Σ. 

Αρθρο 9 

Τροποποίηση του Προγράμματος 

Το Πρόγραμμα των μαθημάτων αναπροσαρμόζεται με 
απόφαση της Επιτροπής Μεταπτυχιακών Σπουδών του 
Τομέα, η οποία συγκροτείται με απόφαση του Τομέα Δη¬ 
μοσίου Δικαίου από τους διδάσκοντες στο Π.Μ.Σ. και ένα 
εκπρόσωπο των μεταπτυχιακών φοιτητών. 

Αρθρο 10 

Παρακολούθηση - απουσίες - εξετάσεις 

Η παρακολούθηση των μαθημάτων και η κατάρτιση των 
εργασιών είναι υποχρεωτική. Η Επιτροπή Μεταπτυχιακών 
Σπουδών του Τομέα καθορίζει το επιτρεπόμενο ανώτατο 
όριο απουσιών. 

Στο πέρας του Α', Β' και Γ' εξαμήνου διενεργούνται γρα¬ 
πτές ή προφορικές εξετάσεις. Ο τελικός βαθμός προκύ¬ 
πτει με συμψηφισμό του βαθμού συνεχούς ελέγχου (πα¬ 
ρακολούθηση και εργασίες) και του βαθμού της εξέτασης. 

Για να συνεχίσει ο μεταπτυχιακός φοιτητής στο Δ' εξά¬ 
μηνο θα πρέπει να έχει επιτύχει προβιβάσιμο βαθμό στο 
σύνολο των μαθημάτων του Α', Β' και Γ' εξαμήνου. Στο πέ¬ 
ρας του Δ' Εξαμήνου διεξάγονται οι εξής δοκιμασίες: (α) 
υποστήριξη της διπλωματικής εργασίας και (β) προφορική 
ανάπτυξη κληρουμένου θέματος σε αντικείμενο άλλο από 
αυτό της ειδικότερης κατεύθυνσης στην οποία εντάσσε¬ 
ται η διπλωματική εργασία. 

Ο βαθμός του Μεταπτυχιακού Διπλώματος Ειδίκευσης 
προκύπτει από το μέσο όρο των βαθμών όλων των μαθη¬ 
μάτων των τεσσάρων εξαμήνων και της διπλωματικής ερ¬ 
γασίας, σε σχέση και με τις διδακτικές μονάδες κάθε μα¬ 
θήματος. 

Αρθρο 11 

Δεοντολογία και πειθαρχικός έλεγχός 

Η αντιγραφή κατά τις εξετάσεις καθώς και η αντιγραφή 
επιστημονικών θεωριών ή κειμένων χωρίς αναφορά της 
πηγής (όνομα συγγραφέως και τίτλος συγγράμματος ή 
επιστημονικού άρθρου, δικαστικής αποφάσεως ή νομοθε¬ 
τικού ή άλλου επισήμου κειμένου), τιμωρείται με την ποινή 
του αποκλεισμού από το Μ.Π.Σ. 

Αρθρο 12 

Διδακτικές Μονάδες 

Σε κάθε διδακτική ώρα μαθήματος αντιστοιχεί μία διδα¬ 
κτική μονάδα. Οι διδακτικές μονάδες επηρεάζουν τη ση¬ 
μασία κάθε μαθήματος στην τελική βαθμολογία. Η διπλω¬ 
ματική εργασία αντιστοιχεί με έξι (6) διδακτικές μονάδες. 

Αρθρο 13 

Διάρκεια λειτουργίας 

Το παρόν Π.Μ.Σ. θα λειτουργήσει για χρονικό διάστημα 
δέκα (10) ετών, με δυνατότητα ανανέωσης της λειτουρ¬ 
γίας του κατά τους όρους του νόμου. 

Αρθρο 14 

Διδακτικό προσωπικό 

Με απόφαση του Τομέα Δημοσίου Δικαίου, εγκρινό- 
μενη από τη Γενική Συνέλευση Ειδικής Σύνθεσης του 
Τμήματος Νομικής, διδασκαλία μαθημάτων και ασκήσεις 
στο Π.Μ.Σ. Δημοσίου Δικαίου μπορούν να αναλάβουν: 

Μέλη Δ.Ε.Π., ομότιμοι καθηγητές, επισκέπτες καθηγη¬ 
τές, ειδικοί επιστήμονες, ερευνητές αναγνωρισμένων 
ερευνητικών ιδρυμάτων κάτοχοι διδακτορικού διπλώμα¬ 
τος με επαρκή επιστημονική ή ερευνητική ή συγγραφική 
δραστηριότητα και επιστήμονες αναγνωρισμένου κύρους 
με εξειδικευμένες γνώσεις ή σχετική εμπειρία στο αντι¬ 
κείμενο του Π.Μ.Σ. Δημοσίου Δικαίου. 

Κατά την ίδια διαδικασία θα προτείνονται και οι απαραί¬ 
τητες συμβάσεις συνεργασίας με τρίτους, κατά την έννοια 
του άρθρου 12§3 Ν. 2083/92. 

Τα μέλη Δ.Ε.Π. του Τομέα Δημοσίου Δικαίου απαρτίζο¬ 
νται κατά την πρώτη εφαρμογή του Π.Μ.Σ. από 8 καθηγη¬ 


τές, 4 αναπληρωτές καθηγητές, 2 επίκουρους καθηγητές 
και 5 λέκτορες. 

Αρθρο 15 

Υλικοτεχνική υποδομή 

Ο Τομέας Δημοσίου Δικαίου διαθέτει τη Βιβλιοθήκη και 
το Σπουδαστήριο Δημοσίου Δικαίου (Ιπποκράτους 33,5ος 
όροφος). Κρίνεται όμως σκόπιμη η εξεύρεση σχετικής αί¬ 
θουσας για τη διδασκαλία και τις λοιπές δραστηριότητες 
των μεταπτυχιακών φοιτητών. Επίσης, το Π.Μ.Σ. υποστη¬ 
ρίζεται από τα Ερευνητικά Πανεπιστημιακά Ινστιτούτα που 
λειτουργούν ή πρόκειται να ιδρυθούν στα πλαίσια του Το¬ 
μέα Δημοσίου Δικαίου. 

Αρθρο 16 
Κόστος λειτουργίας 

α) Το κόστος υλικοτεχνικής υποδομής που θα απαιτη¬ 
θεί, σε σχέση και με τα άρθρα 15 και 16 του παρόντος, 
ανέρχεται σε 1.500.000 δρχ. 

β) Το ετήσιο συνολικό λειτουργικό κόστος του Π.Μ.Σ. 
Δημοσίου Δικαίου ανέρχεται σε 2.000.000 δρχ., ενώ το 
συνολικό κόστος για όλη τη διάρκεια λειτουργίας του Προ¬ 
γράμματος ανέρχεται σε 25.000.000 δρχ. 

γ) Πηγές χρηματοδότησης θα είναι αποκλειστικά ο κρα¬ 
τικός προϋπολογισμός κατά τα πρώτα πέντε (5) χρόνια 
λειτουργίας του Π.Μ.Σ. Κατά τα επόμενα πέντε (5) χρόνια 
λειτουργίας η χρηματοδότηση θα καλύπτεται κατά το 
ήμισυ από τον κρατικό προϋπολογισμό και κατά το ήμισυ 
από άλλους φορείς, άτομα και οργανισμούς από την ημε¬ 
δαπή ή αλλοδαπή. 

Αρθρο 17 

Μεταβατικές ρυθμίσεις 

Ρυθμίσεις που αναφέρονται σε εντάξεις των μέχρι την 
έκδοση του παρόντος μεταπτυχιακών φοιτητών γίνονται 
με απόφαση της Γ ενικής Συνέλευσης Ειδικής Σύνθεσης 
του Τμήματος Νομικής. 

Μέχρι να εκδοθεί ο Κανονισμός Μεταπτυχιακών Σπου¬ 
δών θέματα η Επιτροπή Μεταπτυχιακών Σπουδών του Το¬ 
μέα θα ρυθμίζει λεπτομερειακά θέματα. 

Η έναρξη λειτουργίας το ανωτέρω Π.Μ.Σ. καθορίζεται 
με απόφαση της Συγκλήτου Ειδ. Σύνθεσης, ύστερα από 
εισήγηση της Γεν. Συνέλευσης Ειδικής Σύνθεσης του 
Τμήματος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Ιανουάριου 1994 

Ο ΥΠΟΥΡΓΟΣ 

ΔΗΜΗΤΡΙΟΣ ΦΑΤΟΥΡΟΣ 
-♦- 

Αριθ. Β7/34 (2) 

Έγκριση προγράμματος Μεταπτυχιακών Σπουδών του 
Τμήματος Χημείας του Πανεπιστημίου Ιωαννίνων. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Του άρθρου 11 παρ. 2 του Ν. 2083/1992 «Εκσυγχρο¬ 
νισμός της Ανωτάτης Εκπαίδευσης». 

β) Του άρθρου 29 του Ν. 1558/1985 όπως τροποποιή¬ 
θηκε με το άρθρο 27 του Ν. 2081/92 (ΦΕΚ 154 τ.Α'). 

2. Το γεγονός ότι από τις διατάξεις της απόφασης αυτής 
προκαλείται ετήσια δαπάνη 1.500.000 δρχ. και συνολική 
δαπάνη για την δεκαετή λειτουργία του προγράμματος 
15.000.000 δρχ. εις βάρος του Κρατικού Προϋπολογι¬ 
σμού, η οποία θα καλυφθεί από τον Προϋπολογισμό του 
Υπουργείου Εθνικής Παιδείας και θρησκευμάτων Φ.120 
και ΚΑΕ 5299 με αντίστοιχη αύξηση της χορήγησης του 
Πανεπιστημίου Ιωαννίνων, αποφασίζουμε: 

Εγκρίνουμε τη λειτουργία του Προγράμματος Μεταπτυ¬ 
χιακών Σπουδών του τμήματος Χημείας του Πανεπιστη¬ 
μίου Ιωαννίνων, το οποίο κατάρτισε η Γενική Συνέλευση 
Ειδικής Σύνθεσης του παραπάνω Τμήματος στη συνε¬ 
δρίασή της αριθμ. 210/7.5.93 και ενέκρινε η Σύγκλητος 
Ειδικής Σύνθεσης στη συνεδρίαση της αριθμ. 733/ 
13.5.93 και το οποίο έχει ως εξής: 

Αρθρο 1 

Γ ενικές Διατάξεις 

Το Τμήμα Χημείας του Πανεπιστημίου Ιωαννίνων οργα¬ 
νώνει και λειτουργεί από το ακαδημαϊκό έτος 1993-94 
Πρόγραμμα Μεταπτυχιακών Σπουδών, το οποίο διέπεται 
από τις διατάξεις της απόφασης αυτής και τις διατάξεις 
των άρθρων 10 έως 12 του Ν. 2083/92. 

Αρθρο 2 

Αντικείμενο - Σκοπός 

Αντικείμενο του Προγράμματος Μεταπτυχιακών Σπου¬ 
δών είναι η επιστήμη της Χημείας (διδασκαλία και 
έρευνα). 

Σκοπός του Π.Μ.Σ. είναι η κατάρτιση Μεταπτυχιακών 
Χημικών υψηλού επιπέδου (θεωρητικού και τεχνολογι¬ 
κού), που, μέσω έρευνας, θα συμβάλουν στην προαγωγή 
της χημικής επιστήμης και της ταχέως αναπτυσσόμενης 
τεχνολογίας, ικανών να στελεχώσουν στρατηγικούς το¬ 
μείς της Δημόσιας Διοίκησης, των Πανεπιστημίων και 
Ερευνητικών Ινστιτούτων, καθώς και της βιομηχανίας, για 
την ικανοποίηση των αναπτυξιακών αναγκών της χώρας. 

Αρθρο 3 

Μεταπτυχιακοί Τίτλοι 

Το ΠΜΣ του Τμήματος Χημείας του Πανεπιστημίου Ιω¬ 
αννίνων απονέμει 

1. Μεταπτυχιακό Δίπλωμα Ειδίκευσης στους τομείς: 

(α) Χημείας Βιομορίων 

(β) Χημικής τεχνολογίας 

(γ) Βασικής και θεωρητικής Χημείας 

2. Διδακτορικό δίπλωμα στη Χημεία. 

Αρθρο 4 

Κατηγορίες πτυχιούχων 

Στο ΠΜΣ του Τμήματος Χημείας του Πανεπιστημίου Ιω¬ 
αννίνων γίνονται κατ' αρχάς δεκτοί πτυχιούχοι Χημείας 
Ελληνικών ΑΕΙ ή ισοδυνάμων ΑΕΙ της αλλοδαπής. 

Σε ότι αφορά πτυχιούχους ΑΕΙ άλλων κλάδων θετικών 
επιστημών, επιστημών υγείας ή πολυτεχνικών ή συναφών 
κλάδων σχολών Γεωργικών Πανεπιστημίων είναι δυνατή η 
αποδοχή τους στο ΠΜΣ υπό την προϋπόθεση ότι θα παρα¬ 


κολουθήσουν και θα εξεταστούν σε επιπλέον μαθήματα 
προπτυχιακού επιπέδου, που, για κάθε πτυχιούχο, θα 
υποδεικνύονται από την Συντονιστική Επιτροπή του 
Π.Μ.Σ., με απόφασή της, ανάλογα με το επίπεδο γνώσεών 
του και με τον κλάδο μεταπτυχιακών σπουδών του τμήμα¬ 
τος Χημείας που επιδιώκει. Η παρακολούθηση κι εξέταση 
στα μαθήματα αυτά γίνεται πριν από την έναρξη γι’ αυτούς 
του ΠΜΣ. Με παρόμοια απόφαση και με τα ίδια κριτήρια, η 
Συντονιστική Επιτροπή μπορεί να απαλλάξει ορισμένους 
πτυχιούχους από την παραπάνω υποχρέωση της παρακο¬ 
λούθησης και επιτυχούς εξέτασης σε μαθήματα προπτυ¬ 
χιακού επιπέδου. 

Αρθρο 5 
Χρονική διάρκεια 

Η χρονική διάρκεια για την απονομή των κατά το άρθρο 
3 τίτλων ορίζεται για μεν το Μεταπτυχιακό Δίπλωμα Ειδί¬ 
κευσης (Μ.Δ.Ε.) σε 4 διδακτικά εξάμηνα και για το Διδα¬ 
κτορικό Δίπλωμα επιπλέον 2. 

Αρθρο 6 

Πρόγραμμα μαθημάτων 

(α) Παρακολούθηση θεωρητικών μαθημάτων 

Για την απονομή του ΜΔΕ, ο υποψήφιος οφείλει να πα¬ 
ρακολουθήσει 2 μαθήματα μεταπτυχιακού επιπέδου, 3 
ωρών εβδομαδιαίως (3 διδακτικών μονάδων) κατά το Α' 
εξάμηνο του Α' έτους σπουδών του και τον ίδιο αριθμό μα¬ 
θημάτων και κατά το Β' εξάμηνο. Ο συνολικό αριθμός δι¬ 
δακτικών μονάδων για τα δύο εξάμηνα είναι 12. Δύο από 
τα μαθήματα αυτά (Ένα για κάθε εξάμηνο) ανήκουν υπο- 
χρεωτικώς στο εργαστήριο στο οποίο ανήκει ο υποψή¬ 
φιος, ενώ τα άλλα δύο του υποδεικνύονται από το υπεύ¬ 
θυνο γι’ αυτόν μέλος ΔΕΠ και τη συντονιστική επιτροπή 
από συγγενείς με το αντικείμενο της εξειδίκευσής τους 
τομείς. Κάθε ένα από τα 7 εργαστήρια του Τμήματος Χη¬ 
μείας προσφέρει από δύο μαθήματα, ένα για κάθε εξά¬ 
μηνο, πλην των εργαστηρίων Οργανικής και Φυσικοχη- 
μείας που προσφέρουν 3 το καθένα (σύνολο 16), ως εξής: 

Α' Εξάμηνο 

1. Βιοανόργανη Χημεία 

2. Ειδικά Κεφάλαια Βιοχημείας 

3. Χημική Οργανολογία και αυτοματισμός στη Χημική 
Ανάλυση 

4. Χημεία Τροφίμων 

5. Ειδικά Κεφάλαια Προχωρημένης Φυσικοχημείας I 

6. Ειδικά Κεφάλαια Βιοοργανικής Χημείας 

7. Φαινόμενα Μεταφοράς και Δράσεις 

8. Ειδικά Κεφάλαια Οργανικής Χημείας 

Β' Εξάμηνο 

1. Ειδικά Κεφάλαια Προχωρημένης Ανόργανης Χη¬ 
μείας 

2. Ειδικά Κεφάλαια Φυσικής Βιοχημείας 

3. Προχωρημένη Αναλυτική Χημεία 

4. Βιοχημεία Τροφίμων 

5. Ειδικά Κεφάλαια Προχωρημένης Φυσικοχημείας II 

6. Ειδικά Κεφάλαια Φυσικής Βιοοργανικής Χημείας 

7. Επιφανειακά Φαινόμενα 

8. Προχωρημένη θεωρητική Χημεία 

Ο φοιτητής οφείλει να επιτύχει και στα τέσσερα εξετα¬ 
ζόμενα μαθήματα με βαθμό τουλάχιστον (5) με άριστα 

(10) σε δύο το πολύ εξεταστικές περιόδους, ήτοι Φε- 
βρουαρϊου-Ιουνίου και Σεπτεμβρίου. 

(β) Παρακολούθηση εργαστηρίων 

Εκτός από τα θεωρητικά αυτά μαθήματα ο υποψήφιος 
οφείλει να παρακολουθήσει κατά το Α' εξάμηνο μόνο και 
δύο εργαστήρια των 6 ωρών εβδομαδιαίως το καθένα επι¬ 
λέγοντας μεταξύ 7 εργαστηρίων, ως εξής: 

1. Εργαστήρο Ανόργανης Χημείας 

2. Εργαστήριο Βιοχημείας 

3. Εργαστήριο Οργανικής Χημείας 

4. Εργαστήριο Βιομηχανικής Χημείας 

5. Εργαστήριο Αναλυτικής Χημείας 

6. Εργαστήριο Φυσικοχημείας 

7. Εργαστήριο Χημείας Τροφίμων 

Από αυτά το ένα είναι υποχρεωτικώς αυτό στο οποίο ο 
υποψήφιος εκτελεί το ΠΜΣ, ενώ το δεύτερο του υποδει¬ 
κνύεται από το υπεύθυνο μέλος ΔΕΠ και τη συντονιστική 
επιτροπή. Ο αριθμός των διδακτικών μονάδων είναι 12 και 
ο υποψήφιος οφείλει να τύχει του βαθμού τουλάχιστον (5) 
με άριστα (10). 

Σε περίπτωση που ο υποψήφιος αποτύχει έστω και σε 
ένα μάθημα, διαγράφεται αμέσως από τα μητρώα των με¬ 
ταπτυχιακών φοιτητών. 

Από το Β' εξάμηνο του Α' έτους του Μεταπτυχιακού 
Προγράμματος Εκπαιδεύσεως (ΜΠΕ) ο υποψήφιος αρχί¬ 
ζει να απασχολείται ερευνητικά και οφείλει με το πέρας 
του Δ' εξαμήνου να υποβάλει έκθεση πεπραγμένων των 
ερευνητικών του αποτελεσμάτων στο υπεύθυνο μέλος 
ΔΕΠ και τη συντονιστική επιτροπή και, αφού γίνει δεκτή 
του απονέμεται και ο τίτλος του αντίστοιχου ΜΠΕ. 

Σε περίπτωση που η επιτροπή κρίνει απαραίτητο και 
εφόσον ο υποψήφιος συνεχίζει για διδακτορικό δίπλωμα, 
μπορεί να τον απαλλάξει από την έκθεση πεπραγμένων 
του ΜΠΕ και να ενσωματώσει αυτά ο υποψήφιος στη διδα¬ 
κτορική του διατριβή αργότερα. 

Απαραίτητη προϋπόθεση για να γίνει δεκτός υποψή¬ 
φιος για διδακτορικό δίπλωμα είναι η επιτυχία κατά τη 
διάρκεια του ΜΠΕ μέσου όρου βαθμολογίας άνω του 6,5 
Λίαν Καλώς. Για την απόκτηση διδακτορικού διπλώματος 
εφόσον ο υποψήφιος γίνει δεκτός στο πρόγραμμα αυτό 
συνεχίζει την έρευνά του και υποβάλει στο τέλος του 6ου 
εξαμήνου διδακτορική διατριβή, η οποία πρέπει να γίνει 
δεκτή σύμφωνα με το Ν. 2083/92. Η συνέχιση της έρευ- 
νάς του γίνεται με επίβλεψη 3μελούς επιτροπής που συ¬ 
γκροτείται για το σκοπό αυτό. 

Αρθρο 7 

Αριθμός Εισακτέων 

Ο αριθμός εισακτέων ορίζεται σε 20 κατά ανώτατο όριο 
κατ’ έτος. 

Αρθρο 8 
Προσωπικό 

Για τη λειτουργία του Π.Μ.Σ. δεν απαιτείται επιπλέον 
προσωπικό του ήδη υπηρετούντος. Τα μέλη ΔΕΠ που υπη¬ 
ρετούν στο Τμήμα Χημείας του Πανεπιστημίου Ιωαννίνων 
είναι 46. 

Αρθρο 9 

Υλικοτεχνική υποδομή 

Για την πραγματοποίηση του ΠΜΣ δεν απαιτείται επι¬ 


πλέον υλικοτεχνική υποδομή της ήδη υπάρχουσας, η 
οποία έχει ως εξής: 

Στο Τμήμα Χημείας υπάρχουν συγκροτημένες ερευνη¬ 
τικές ομάδες σε πολλά ερευνητικά πεδία με αξιόλογη 
δραστηριότητα και αξιόλογη χρηματοδότηση από εθνικές 
και διεθνείς πηγές (ΓΓΕΤ, Προγράμματα της Ε.Ε., Υπουρ¬ 
γείο Υγείας). 

Το Τμήμα διαθέτει οργανωμένα ερευνητικά εργαστήρια 
επανδρωμένα με μικρά και μεγάλα όργανα, όπως φασμα¬ 
τογράφο πυρηνικού μαγνητικού συντονισμού 400 ΜΗ2 
(ΒΗΙΙΚΕΒ) στοιχειακός αναλυτής 0, Η, Ν. Επίσης Φασμα- 
τοφωτόμετρο υπερύθρου ΡΕΒΚΙΝ ΕΙΜΕΒ, διάφορα φα- 
σματοφωτόμετρα ορατού υπεριώδους, φασματοφωτόμε- 
τρο κυκλικού διχρωισμού, μαγνητοζυγός, θερμοζυγός, συ¬ 
σκευές υγρής και αέριας χρωματογραφίας, ΒΕΤ κ.ά. 

Υπάρχει ακόμα στο Τμήμα Χημείας Κέντρο Ηλεκτρονι¬ 
κού Υπολογιστή και πλήρως εξοπλισμένη Βιβλιοθήκη 235 
τίτλων με δυνατότητες πρόσβασης και αναζήτησης πλη¬ 
ροφοριών σε βιβλιοθήκες εξωτερικού. 

Άρθρο 10 

Το Π.Μ.Σ. θα λειτουργήσει για 10 έτη. 

Άρθρο 11 
Κόστος λειτουργίας 

α. Δεν απαιτείται κόστος υλικοτεχνικής υποδομής. 

β. Το λειτουργικό κόστος του Π.Μ.Σ. ανέρχεται σε 
1.500.000 δρχ. το χρόνο, ήτοι συνολικό κόστος για 10 
χρόνια 15.000.000 δρχ. Το ποσό αυτό θα καλυφθεί από 
τον Κρατικό Προϋπολογισμό του ΥΠΕΠΘ. 

Άρθρο 12 

Ρυθμίσεις που αναφέρονται σε εντάξεις μεταπτυχιακών 
φοιτητών γίνονται ύστερα από απόφαση της Γ.Σ.Ε.Σ. 

Η έναρξη λειτουργία ςτου ανωτέρω Π.Μ.Σ. καθορίζεται 
με απόφαση της Συγκλήτου Ειδ. Σύνθεσης, ύστερα από 
εισήγηση της Γεν. Συνέλευσης Ειδικής Σύνθεσης του 
Τμήματος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Ιανουάριου 1994 

Ο ΥΠΟΥΡΓΟΣ 

ΔΗΜΗΤΡΙΟΣ ΦΑΤΟΥΡΟΣ 
-♦- 

Αριθ. Β7/58 π.ε (3) 

Έγκριση προγράμματος Μεταπτυχιακών Σπουδών του 

Τμήματος Ιστορίας και Αρχαιολογίας του Πανεπιστη¬ 
μίου Κρήτης στην Ιστορία της Τέχνης. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Του άρθρου 11 παρ. 2 του Ν. 2083/92 «Εκσυγχρονι¬ 
σμός της Ανωτάτης Εκπαίδευσης». 

β) Του άρθρου 29 του Ν. 1558/85, όπως αυτό τροπο¬ 
ποιήθηκε με το άρθρο 27 του Ν. 2081/92 (Α' 154). 

2. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

Εγκρίνουμε τη λειτουργία του προγράμματος Μεταπτυ¬ 
χιακών Σπουδών του Τμήματος Ιστορίας και Αρχαιολογίας 
του Πανεπιστημίου Κρήτης στην Ιστορία Τέχνης, το οποίο 
κατάρτισαν οι Γενικές Συνελεύσεις Ειδικής Σύνθεσης του 
παραπάνω τμήματος στις συνεδριάσεις τους στις 
16.12.1992 και 31.3.93 και ενέκρινε η Σύγκλητος Ειδικής 
Σύνθεσης στη συνεδρίαση της αριθμ. 70/10.5.93 και το 
οποίο έχει ως εξής: 

ΟΡΓΑΝΩΣΗ ΚΑΙ ΛΕΙΤΟΥΡΓΙΑ ΠΡΟΓΡΑΜΜΑΤΟΣ 
ΜΕΤΑΠΤΥΧΙΑΚΩΝ ΣΤΗΝ ΙΣΤΟΡΙΑ ΤΗΣ ΤΕΧΝΗΣ 

Άρθρο 1 

Γ ενικές Διατάξεις 

Ο Τομέας Αρχαιολογίας και Ιστορίας της Τέχνης του 
Τμήματος Ιστορίας-Αρχαιολογίας οργανώνει και λειτουρ¬ 
γεί από το ακαδημαϊκό έτος 1993/4 Πρόγραμμα Μετα¬ 
πτυχιακών Σπουδών στην Ιστορία της Τέχνης, σύμφωνα 
με τις διατάξεις της ως άνω απόφασης της Συγκλήτου και 
τις διατάξεις των άρθρων 10 έως 14 του νόμου 2083/ 
1992. 

Άρθρο 2 

Αντικείμενο - Σκοπός 

Το Πρόγραμμα Μεταπτυχιακών Σπουδών Ιστορίας της 
Τέχνης του Τομέα Αρχαιολογίας και Ιστορίας της Τέχνης 
έχει ως σκοπό τη διαμόρφωση ειδικών στο χώρο της ευρω¬ 
παϊκής και νεότερης ελληνικής τέχνης. Η συμμετοχή στο 
πρόγραμμα θα επιτρέψει την απόκτηση ειδικευμένων 
γνώσεων και την εξοικείωση με τις ερμηνευτικές μεθό¬ 
δους και τις τεχνικές ανάλυσης του έργου τέχνης. Ανώ¬ 
τατο στάδιο δοκιμασίας όσον αφορά την εκμάθηση των 
παραπάνω είναι η εκπόνηση και η επιτυχής δημόσια υπο¬ 
στήριξη διδακτορικής διατριβής. Αποτελεί κοινή πεποί¬ 
θηση των διδασκόντων ότι η ιστορία της τέχνης δεν μπορεί 
να αντιμετωπίζεται ως μια απλή διαδοχή των μορφών μέσα 
στο χρόνο, αλλά ότι απαιτείται μια διεπιστημονική προσέγ¬ 
γιση (ιστορία της λογοτεχνίας και της μουσικής, ιστορία 
των ιδεολογιών, ιστορία της φιλοσοφίας και της αισθητι¬ 
κής, πολιτική και οικονομική ιστορία), όπου το καλλιτε¬ 
χνικό φαινόμενο διακρίνεται ως ένα από τα στοιχεία που 
συναπαρτίζουν την ιστορία του πολιτισμού. Η νεότερη ελ¬ 
ληνική τέχνη εντάσσεται στο ευρύτερο πλαίσιο της ιστο¬ 
ρίας της ευρωπαϊκής τέχνης. 

Με βάση την παραπάνω λογική έχουν οργανωθεί τα μα¬ 
θήματα γύρω από πέντε κεντρικούς άξονες: 

1) Τεχνοτροπίες της ευρωπαϊκής τέχνης 

2) Κριτική και θεωρία της τέχνης - αισθητικές θεωρίες 

3) Τέχνη - Κοινωνία - Πολιτισμός 

4) Ευρωπαϊκή και Νεοελληνική τέχνη 

5) Ασκήσεις μπροστά σε πρωτότυπα έργα τέχνης (επι¬ 
σκέψεις Μουσείων και Εκθέσεων) 

Το πρόγραμμα φιλοδοξεί με παραδείγματα μεγάλης 
ιστορικής εμβέλειας, να αναδείξει την πολυεδρικότητα 


τόσο των ίδιων των καλλιτεχνικών φαινομένων όσο και της 
μεθόδου προσέγγισής τους. 

Άρθρο 3 

Μεταπτυχιακοί τίτλοι 

Το πρόγραμμα Μεταπτυχιακών Σπουδών Ιστορίας της 
Τέχνης του Τομέα Αρχαιολογίας και Ιστορίας της τέχνης 
απονέμει: 

Α) Μεταπτυχιακό Δίπλωμα Ειδίκευσης στην Ιστορία της 
Τέχνης. Για την απόκτησή του ο φοιτητής είναι υποχρεω¬ 
μένος: 

α) Να συμμετάσχει επιτυχώς σε 4 τουλάχιστον ειδικά 
μεταπτυχιακά σεμινάρια. Τα σεμινάρια διακρίνονται σε κύ¬ 
ρια και συγγενή. Τα τρία από τα τέσσερα πρέπει υποχρεω¬ 
τικά να είναι της κύριας γνωστικής κατεύθυνσης. Οι φοι¬ 
τητές έχουν τη δυνατότητα, μετά από σύμφωνη γνώμη του 
επιβλέποντος καθηγητή τους, να επιλέξουν άλλο ένα σε¬ 
μινάριο από τα μεταπτυχιακά σεμινάρια του προγράμμα¬ 
τος Μεταπτυχιακών Σπουδών της Κλασικής Αρχαιολογίας, 
της Ιστορίας Νεοτέρων Χρόνων και της Φιλοσοφίας. Η 
διάρκεια διδασκαλίας των σεμιναρίων είναι τρεις ώρες 
εβδομαδιαίως επί 13 εβδομάδες. 

β) Να συντάξει, να παραδώσει και να παρουσιάσει σε σε¬ 
μινάριο ή ΟοΙΙοςυίυπι τελική εργασία της οποίας η σύνταξη 
και η παρουσίαση θα κριθούν επαρκείς από τριμελή επι¬ 
τροπή, στην οποία συμμετέχει ο καθηγητής που επέ- 
βλεψε την εκπόνησή της και δυο μέλη που ορίζονται από 
τη Γ ενική Συνέλευση με την Ειδική Σύνθεση που προβλέ¬ 
πει ο νόμος, ύστερα από πρόταση του επιβλέποντος κα¬ 
θηγητή. Το θέμα της εργασίας αυτής μπορεί να δίνεται και 
μετά την επιτυχή ολοκλήρωση δύο σεμιναρίων. 

Β) Διδακτορικό Δίπλωμα 

Προϋπόθεση για την εγγραφή φοιτητή για την εκπό¬ 
νηση διδακτορικής διατριβής είναι η κατοχή Μεταπτυχια¬ 
κού Διπλώματος Ειδίκευσης των Τμημάτων Ιστορίας - Αρ¬ 
χαιολογίας, Φιλολογίας, Φιλοσοφικών και Κοινωνικών 
Σπουδών και Κοινωνιολογίας ελληνικού ή ξένου Πανεπι¬ 
στημίου ή Ελληνικής ή ξένης Ανωτάτης Σχολής Καλών Τε¬ 
χνών. 

Στο πρώτο εξάμηνο μετά την εγγραφή του, ο φοιτητής, 
σε συνεννόηση με ένα τουλάχιστον μέλος ΔΕΠ του Τμή¬ 
ματος, μπορεί να υποβάλει αίτηση για εκπόνηση διατριβής 
σε συγκεκριμένο θέμα. Η Γ.Σ.Ε.Σ. ορίζει επιβλέποντα κα¬ 
θώς και τα άλλα δύο μέλη της συμβουλευτικής επιτροπής 
σύμφωνα με το άρθρο 13 παρ. 1 β του Ν. 2083/92. Και τα 
τρία μέλη της συμβουλευτικής επιτροπής πρέπει να είναι 
ερευνητές που το αντικείμενό τους έχει σχέση με το θέμα 
της υπό εκπόνηση διατριβής. 

Την ευθύνη για την περάτωση της διδακτορικής διατρι¬ 
βής μέσα σε λογικά χρονικά περιθώρια έχει ο μεταπτυχια¬ 
κός φοιτητής σε συνεργασία με τον επιβλέποντα καθη¬ 
γητή (ή τον επιβλέποντα ερευνητή), όπως ορίζεται από το 
Νόμο. Την πρόοδο της εργασίας παρακολουθεί η πιο 
πάνω τριμελής συμβουλευτική επιτροπή. Η διάρκεια εκ¬ 
πόνησης της διδακτορικής διατριβής είναι τριετής. Παρά¬ 
ταση αυτού του χρόνου επιτρέπεται μόνο με απόφαση της 
Γ.Σ.Ε.Σ. του Τμήματος, μετά από σύμφωνη εισήγηση του 
επιβλέποντα καθηγητή. 

Όταν επίκειται η ολοκλήρωση της διδακτορικής διατρι¬ 
βής η Γ.Σ.Ε.Σ. του Τμήματος ορίζει, σύμφωνα με το άρθρο 
13 παρ. 1 ζ, εξεταστική επιτροπή συμπληρώνοντας την 
τριμελή συμβουλευτική επιτροπή. Η διδακτορική διατριβή 

υποστηρίζεται από το μεταπτυχιακό φοιτητή σε ανοικτή 
συνεδρίαση της Γενικής Συνέλευσης του Τμήματος. Για 
την έγκρισή της απαιτείται η σύμφωνη γνώμη πέντε του¬ 
λάχιστον μελών της Εξεταστικής Επιτροπής και του απο- 
νέμεται ο τίτλος του διδάκτορα του Τμήματος Ιστορίας και 
Αρχαιολογίας σύμφωνα με το άρθρο 13 παρ. 1ζ του Ν. 
2083/92. Ο απονεμόμενος τίτλος έχει τρεις διαβαθμίσεις 
(καλώς - λίαν καλώς - άριστα). 

Αρθρο 4 

Κατηγορίες Πτυχιούχων 

Δεκτοί γίνονται πτυχιούχοι των Τ ρημάτων Ιστορίας - Αρ¬ 
χαιολογίας, Φιλολογίας, Φιλοσοφικών και Κοινωνικών 
Σπουδών, Κοινωνιολογίας ελληνικών και ξένων Πανεπι¬ 
στημίων και των Ανωτάτων Σχολών Καλών Τεχνών της 
ημεδαπής ή της αλλοδαπής. 

Η επιλογή των μεταπτυχιακών φοιτητών γίνεται σύμ¬ 
φωνα με το άρθρο 12 παραγρ. 2 του Ν. 2083/1992 και ει¬ 
δικότερα συνεκτιμώντας τα πιο κάτω: 
α. Βαθμό πτυχίου με συντελεστή 1 
β. Προφορική συνέντευξη με συντελεστή 2 
γ. Γραπτή εξέταση με συντελεστή 2 
δ. Προφορική εξέταση με συντελεστή 2 
ε. Ξένη γλώσσα με συντελεστή 1 
στ. Γραπτή πρόταση υποψηφίου με συντελεστή 0.5 
(όλα σε δεκάβαθμη κλίμακα) 

Προϋπόθεση για να γίνει δεκτός ο υποψήφιος είναι να 
έχει βάρει τη βάση σε όλες τις εξετάσεις (προφορική και 
γραπτή εξέταση, συνέντευξη και γλώσσα) και να συγκε¬ 
ντρώνει τουλάχιστον 60 μονάδες επί του συνόλου των 85. 

Οι εισαγωγικές εξετάσεις θα διενεργούνται το τελευ¬ 
ταίο δεκαήμερο του Φεβρουάριου ή/και του Σεπτεμβρίου 
εκάστου έτους. Οι ανακοινώσεις για την εξεταστέα ύλη 
και ο αριθμός των φοιτητών που θα γίνει δεκτός θα ανα¬ 
κοινώνονται στις αρχές Δεκεμβρίου και στις αρχές Μαΐου 
αντιστοίχως. 

Αρθρο 5 

Χρονική διάρκεια 

Η χρονική διάρκεια για την απονομή των κατά το άρθρο 
3 τίτλων ορίζεται για μεν το Μ.Δ.Ε. σε τέσσερα διδακτικά 
εξάμηνα κατ' ελάχιστο και σε πέντε κατ’ ανώτατο όριο για 
δε το διδακτορικό δίπλωμα σε επιπλέον έξι διδακτικά εξά¬ 
μηνα. 

Αρθρο 6 

Πρόγραμμα μαθημάτων 

α) Γ ια το Μεταπτυχιακό Δίπλωμα Ειδίκευσης προσφέ- 
ρονται τα εξής κύρια μεταπτυχιακά σεμινάρια: 

Α’ ΕΞΑΜΗΝΟ 

1. Κριτική και θεωρία της τέχνης - Αισθητικές θεωρίες 

2. Τέχνη - Κοινωνία - Πολιτισμός 
Β' ΕΞΑΜΗΝΟ 

3. Ευρωπαϊκή και νεοελληνική τέχνη 

4. Τεχνοτροπίες της ευρωπαϊκής τέχνης 
ΓΕΞΑΜΗΝΟ 

5. Κριτική και θεωρία της τέχνης - Αισθητικές θεωρίες 

6. Τεχνοτροπίες της ευρωπαϊκής τέχνης 
Δ' ΕΞΑΜΗΝΟ 

7. Τέχνη - Κοινωνία - Πολιτισμός 


8. Τεχνοτροπίες της Ευρωπαϊκής τέχνης 

Οι ασκήσεις σε Μουσεία και Εκθέσεις συνδέονται 
άμεσα με τα σεμινάρια τα αφιερωμένα στην «Ευρωπαϊκή 
και νεοελληνική τέχνη» και στις «Τεχνοτροπίες της ευρω¬ 
παϊκής τέχνης». Κάθε σεμιναριακό μάθημα διδάσκεται 
τρεις ώρες εβδομαδιαίως επί δεκατρείς εβδομάδες και 
αντιστοιχεί σε μια διδακτική μονάδα. 

β) Γ ια το Διδακτορικό Δίπλωμα: 

Οι υποψήφιο διδάκτορες, με την καθοδήγηση της τρι¬ 
μελούς συμβουλευτικής επιτροπής, ασχολούνται με τη 
συλλογή και μελέτη της ήδη υπάρχουσας βιβλιογραφίας 
σε βιβλιοθήκες της Ελλάδας και του εξωτερικού, επισκέ¬ 
πτονται τα Μουσεία ή τους χώρους όπου βρίσκονται τα 
πρωτότυπα καλλιτεχνικά έργα που εμπίπτουν στο θέμα 
της διατριβής τους, υποβάλλουν περιοδικά εκθέσεις για 
την πρόοδο της έρευνας και τελικά συγγράφουν και υπο¬ 
στηρίζουν τη διατριβή. 

Αρθρο 7 

Αριθμός εισακτέων 

Ο αριθμός εισακτέων στο πρόγραμμα για τους δύο κύ¬ 
κλους μεταπτυχιακών σπουδών ορίζεται κατ’ ανώτατο 
όριο σε 15. 

Αρθρο 8 
Προσωπικό 

Στο πρόγραμμα Μεταπτυχιακών Σπουδών Ιστορίας της 
Τέχνης του Τομέα Αρχαιολογίας και Ιστορίας της Τέχνης 
θα διδάξουν πέντε μέλη Δ.Ε.Π. που υπηρετούν στο Πανε¬ 
πιστήμιο Κρήτης. Το διδακτικό προσωπικό μπορεί να διευ- 
ρυνθεί με τη συμμετοχή ως επισκεπτών καθηγητών περιο¬ 
ρισμένων αριθμού μελών Δ.Ε.Π. άλλων ελληνικών Α.Ε.Ι. 

Αρθρο 9 

Υλικοτεχνική υποδομή 
Βιβλιοθήκη 

Η Βιβλιοθήκη του Πανεπιστημίου Κρήτης στο Ρέθυμνο 
έχει περίπου 180.000 τόμους και 1.000 περίπου Ελληνικά 
και ξένα περιοδικά (ανάμεσα σ’ αυτά πλήρεις σειρές των 
ΘεζβΙΙε άθ8 Ββευχ-ΑΗε, ΒυτΙίηςίοπ Μεςεζίηβ, ΑΗ ΒυΙΙβΙίη, 
ΑΠ Ιηάβχ, ΑΗ Ηΐδΐοτγ, ΑΗ ϋουΓηεΙ, ΑΠβ ν/θηΘίε, ϋουτηβΙ οί 
ΙΙιβ ννεΓόυΓς 3ηά ΟουιΊβυΙά ΙηδΙίΙυΙβε, ΒέρβΠοίΓθ ά’ Αιΐ βΐ ά’ 
ΑΐΌΐτβοΙοςίβ, Ουά ΗοΙΙβηά, Ζθίΐδοίιπίΐ ίϋτ ΚυηδΙςβδοΝοΙτΙβ 
και πολλά άλλα) και περικλείει σημαντικές ιδιωτικές συλ¬ 
λογές που έχουν περιέλθει σ' αυτό με αγορά ή δωρεά 
(συλλογή Αρβανιτίδη, Μερλιέ, Μοάτσου, Ορλάνδου, Πα- 
πακώστα, άβ δίπιοπίδ κ.ά.). Ειδικά στην Ιστορία της Ευρω¬ 
παϊκής Τέχνης, παρόλα τα τεράστια κενά της, η κατά¬ 
σταση της βιβλιοθήκης είναι αρκετά καλή. Λόγω του μα¬ 
κροπρόθεσμου προγραμματισμού των παραδόσεων και 
σεμιναρίων γίνονται έγκαιρα νέες αγορές ειδικά για την 
κάλυψη των άμεσων αναγκών. 

Στο Ρέθυμνο υπάρχει επίσης η βιβλιοθήκη του «Κέ¬ 
ντρου Δομήνικος θεοτοκόπουλος» που λειτουργεί στο Ιν¬ 
στιτούτο Μεσογειακών Σπουδών. Η βιβλιοθήκη αυτή, που 
βρίσκεται στο ξεκίνημά της, είναι εξειδικευμένη στην 
Ισπανική τέχνη του 16ου, 17ου και 18ου όπως και στην 
ιταλική τέχνη του 16ου αιώνα. 

Φωτοθήκη 

Η συλλογή διαφανειών έργων της ευρωπαϊκής τέχνης 

αποτελεί μέρος της φωτοθήκης του τομέα Αρχαιολογίας 
και Ιστορίας της Τέχνης. Η συλλογή αυτή, που συνεχώς 
εμπλουτίζεται, εμπεριέχει πάνω από 10.000 διαφάνειες, 
η πλειοψηφία των οποίων έχει αγοραστεί κατ’ ευθείαν 
από τα ξένα μουσεία (Λούβρο, Εθνική Πινακοθήκη Αγ¬ 
γλίας, Εθνική Πινακοθήκη Σκωτίας κ.ά.). 

Αρθρο 10 

Διάρκεια λειτουργίας 

Το πρόγραμμα Μεταπτυχιακών Σπουδών θα λειτουργή¬ 
σει επί 6 έτη. 

Αρθρο 11 

Κόστος λειτουργίας 

Το ανωτέρω Πρόγραμμα Μεταπτυχιακών Σπουδών θα 
λειτουργήσει χωρίς πρόσθετη επιβάρυνση. 


Αρθρο 12 

Μεταβατικές διατάξεις 

Ως την έκδοση του Εσωτερικού Κανονισμού του Πανε¬ 
πιστημίου Κρήτης σύμφωνα με τις διατάξεις του Ν. 
2083/92 ισχύει ο Προσωρινός Κανονισμός Μεταπτυχια¬ 
κών Σπουδών του Τμήματος Ιστορίας και Αρχαιολογίας 
του Πανεπιστημίου Τέχνης. 

Ρυθμίσεις που αναφέρονται σε εντάξεις μεταπτυχιακών 
φοιτητών γίνονται ύστερα από απόφαση της Γ.Σ.Ε.Σ. 

Η έναρξη λειτουργίας του ανωτέρω Π.Μ.Σ. καθορίζεται 
με απόφαση της Συγκλήτου Ειδ. Σύνθεσης, ύστερα από 
εισήγηση της Γεν. Συνέλευσης Ειδικής Σύνθεσης του 
Τμήματος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Ιανουάριου 1994 

Ο ΥΠΟΥΡΓΟΣ 

ΔΗΜΗΤΡΙΟΣ ΦΑΤΟΥΡΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


